 Sektor oppvekst

2022/4927-3

09.09.2022

Til: Rådsorgana i barnehagar og skular, tilsette og andre som har interesse i saka.

**Vedlegg**: reviderte vedtekter

# Høyringsbrev - reviderte vedtekter for SFO

Kvinnherad kommune sender med dette framlegg til reviderte vedtekter for SFO på høyring. Dette i tråd med fvl. § 37. Høyringsperioden er sett til seks veker frå 09.09.22.

Høyringsinstansar er rådsorgana i barnehagar og skular, tilsette og andre som har interesse i saka.

Frist for å gi høyringsuttalar er sett til 21.10.22.

### Bakgrunn

Kommunedirektøren har i medhald av i opplæringslova § 13-7 første ledd utarbeidd framlegg til reviderte vedtekter for SFO.

Revisjon av dei kommunale vedtektene for SFO vert gjort med bakgrunn i kommunale vedtak:

1. Vedtak i Kvinnherad kommunestyre 19.05.2022

Styrking av SFO, fordelt på følgjande tiltak:

* Redusert pris generelt
* Innføring av søskenmoderasjon på tvers av barnehage og SFO
* Meir ope i feriar ved dei større SFO
* Noko meir fleksibilitet mtp. å ha eit tilbod ved dei minste SFOane også ved tider der det er for få barn andsynes vedtektene

Gjennomføring av desse tiltaka gjer at vedtektene må endrast i noko grad.

Størstedelen av endring i vedtektene er i tråd med ønska styrking av SFO-tilbodet vedteke i kommunestyret 19.05.2022. Det er i tillegg gjort mindre endringar om søknadsfrist for ferietilbod og oppseiingsfrist er for å gi større fleksibilitet for føresette til planlegging av komande feriar, og for å gjere ressurssituasjonen for SFO ved skulane meir føreseieleg.

### Innhald

Kommunale vedtekter for SFO skal sikre informasjon som gir føresette grunnlag til å vurdere innhald og kvalitet i høve til pris. I tillegg skal vedtektene sette rammer som sikrar at tilbodet er føreseieleg. Kommunalt vedtekne vedtekter er forskrift som gir rammer og regulerer SFO-tilbodet i kommunen.

### Høyringa

Høyringa skal gi moglegheit for foreldre, føresette, barn og unge til å seie si meining.

Alle kan sende inn høyringsuttale. Ei uttale kan vere privat, eller ei samla uttale frå t.d. rådsorgan som FAU, elevråd eller liknande.

Dersom det er ønskeleg å lese meir om bakgrunn for revideringa, kan dette vere nyttige lenkjer:

1. Sak om endringa i Levekårsutvalet 07.09.2022, sak 2022/34 [her](https://prod01.elementscloud.no/publikum/964967636/DmbMeeting/130)
2. Noverande vedtekter for SFO [her](https://www.kvinnherad.kommune.no/skulefritidsordning-sfo.433544.nn.html)
3. Regelverk for SFO [her](https://www.udir.no/regelverkstolkninger/opplaring/Leksehjelp/Regelverk-for-skolefritidsordningen-SFO/)
4. Tilbod og betalingssatsar gjeldande frå hausten 2022 [her](https://www.kvinnherad.kommune.no/skulefritidsordning-sfo.433544.nn.html)

**Høyringsbrevet vert sendt til leiinga ved alle barnehagar og skular og hovudtillitsvalte**

Vi ber om at barnehage- og skuleleiinga og tillitsvalt formidlar høyringsbrevet vidare til rådsorgan (FAU, SU, elevråd) og plasstillitsvalt og tilsette i eiga eining.

**Innsending av høyringssvar**

Høyringsuttalar skal sendast til post@kvinnherad.kommune.

Merk: SFO - høyring

Frist for innsending: 21.10.22

Høyringsuttalane er offentlege etter *offentleglova*, og vil bli publisert på Kvinnherad kommune si postliste.

**Oppfølging av høyringa**

Forslag til vedtekter for SFO vert gitt til Levekårsutvalet 16.11.22. Etter vedtak i Kvinnherad kommunestyret 24.11.22 vil nye vedtekter vere gjeldande frå vedtaksdato.

Sektor oppvekst

09.09.22